Vøyenbrua

Vøyenbrua er ei bru over Akerselva på Sagene i Oslo. Brua ble oppført i 1950 og er således ei av de nyeste bruene over Akerselva. Den knytter sammen Marcus Thranes gate og Griffenfeldts gate, som begge inngår i Ring 2 i Oslo. Før Vøyenbrua ble bygget, var det ei lita gangbru noen meter lenger ned. Den har navnet etter gården Vøyen som lå på vestsiden av elva her. Navnet Vøyen kommer fra norrønt vað - vín, som betyr «gressletta ved vadestedet», noe som har sin bakgrunn i at dette er et grunt område av Akerselva, hvor det før i tiden var lett for folk å komme seg over. Vøyenbrua var til 2017 holdeplass for Flybussekspressen. Se også Liste over broer i Norge Liste over broer i Norge etter lengde Referanser Eksterne lenker (en) Vøyenbrua – kategori av bilder, video eller lyd på Commons (no) «Vøyenbrua». Kulturminnesøk. Riksantikvaren – Direktoratet for kulturminneforvaltning.